8.6.75
श्रीमद्भागवत महापुराण ।अष्टमः स्कन्धःषष्ठोऽध्यायः ।भगवदाज्ञया देवानामसुरैः सन्धाय समुद्रमंथनार्थं उद्योगःश्रीशुक उवाचएवं स्तुतः सुरगणैः भवान् हरिरीश्वरः ।तेषां आविरभूद् राजन् सहस्रार्कोदयद्युतिः ॥ १ ॥ ।तेनैव सहसा सर्वे देवाः प्रतिहतेक्षणाः ।नापश्यन् खं दिशः क्षौणीं आत्मानं च कुतो विभुम् ॥ २ ॥ ।विरिञ्चो भगवान् दृष्ट्वा सह शर्वेण तां तनुम् ।स्वच्छां मरकतश्यामां कञ्जगर्भारुणेक्षणाम् ॥ ३ ॥ ।तप्तहेमावदातेन लसत्कौशेयवाससा ।प्रसन्नचारुसर्वांगीं सुमुखीं सुन्दरभ्रुवम् ॥ ४ ॥ ।महामणिकिरीटेन केयूराभ्यां च भूषिताम् ।कर्णाभरणनिर्भात कपोलश्रीमुखाम्बुजाम् ॥ ५ ॥ ।काञ्चीकलापवलय हारनूपुरशोभिताम् ।कौस्तुभाभरणां लक्ष्मीं बिभ्रतीं वनमालिनीम् ॥ ६ ॥ ।सुदर्शनादिभिः स्वास्त्रैः मूर्तिमद् भिरुपासिताम् ।तुष्टाव देवप्रवरः सशर्वः पुरुषं परम् ॥ ७ ॥ ।सर्वामरगणैः साकं सर्वांगैरवनिं गतैः ॥ ७५ ॥
śrīmadbhāgavata mahāpurāṇa|aṣṭamaḥ skandhaḥṣaṣṭho'dhyāyaḥ|bhagavadājñayā devānāmasuraiḥ sandhāya samudramaṃthanārthaṃ udyogaḥśrīśuka uvācaevaṃ stutaḥ suragaṇaiḥ bhavān harirīśvaraḥ|teṣāṃ āvirabhūd rājan sahasrārkodayadyutiḥ|| 1 || |tenaiva sahasā sarve devāḥ pratihatekṣaṇāḥ|nāpaśyan khaṃ diśaḥ kṣauṇīṃ ātmānaṃ ca kuto vibhum|| 2 || |viriñco bhagavān dṛṣṭvā saha śarveṇa tāṃ tanum|svacchāṃ marakataśyāmāṃ kañjagarbhāruṇekṣaṇām|| 3 || |taptahemāvadātena lasatkauśeyavāsasā|prasannacārusarvāṃgīṃ sumukhīṃ sundarabhruvam|| 4 || |mahāmaṇikirīṭena keyūrābhyāṃ ca bhūṣitām|karṇābharaṇanirbhāta kapolaśrīmukhāmbujām|| 5 || |kāñcīkalāpavalaya hāranūpuraśobhitām|kaustubhābharaṇāṃ lakṣmīṃ bibhratīṃ vanamālinīm|| 6 || |sudarśanādibhiḥ svāstraiḥ mūrtimad bhirupāsitām|tuṣṭāva devapravaraḥ saśarvaḥ puruṣaṃ param|| 7 || |sarvāmaragaṇaiḥ sākaṃ sarvāṃgairavaniṃ gataiḥ|| 75 ||